open-index/open-wikipedia-markdown huggingface dataset:
Mary Hartman, Mary Hartman

***Mary Hartman, Mary Hartman*** (ponekad poznata po skraćenici **MH2**) je američka TV serija koja se originalno prikazivala 1976-1977. godine po pojedinačnim TV-kanalima i stanicama, a koja je po žanru bila parodija sapunice.

Seriju je producirao Norman Lear, a režirala Joan Darling. Lear je naslov osmislio kako bi ilustrirao vlastitu tezu kako se sve u sapunicama govori dva puta.

*Mary Hartman, Mary Hartman* je u mnogo čemu bila neobična TV-serija za 1970-e, odnosno predstavlja eksperiment koji je kršio neke od američkih TV-konvencija koje i dan-danas postoje. Slično kao i *[[Soap (TV serija)|Soap]]*, emitiran u isto vrijeme, nastojao je parodirati sapunice, ali to nije činio u strogom formatu sitkoma, nego nastojeći režijom, svakodnevnim emitiranjem i odsustvom nasnimljenog smijeha stvoriti iluziju da se gleda prava dnevna sapunica, jedino s malo "pomaknutim" likovima i zapletima.

Serija se, s druge strane, od dnevnih sapunica razlikovala i po tome što je nekim "delikatnim" temama kao što su impotencija ili seksualne perverzije pristupala nazivajući ih pravim imenom, a ne koristeći eufemizam i skrivene aluzije. Zbog toga je dio TV-stanica odbio kupiti seriju, odnosno prikazivao ih je iza 23 sata u kasnom noćnom terminu.

*Mary Hartman, Mary Hartman* je zbog toga, usprkos povoljnih kritika, pa i nagrada, imala relativno slabu gledanost. Danas se, pak, smatra serijom koja je bila ispred svog vremena te koja kod malog broja poklonika uživa kult status.

## Vanjske veze
* 
* *[http://www.tvtome.com/tvtome/servlet/ShowMainServlet/showid-53 Mary Hartman, Mary Hartman]* entry at TV.com
Feministička ekonomija

**Feministička ekonomija** je naziv za novu granu, odnosno pravac ekonomije koja nastoji koristiti feminističku perspektivu i/li dati feminističku kritiku tradicionane ekonomije. Studije pod ovim nazivom su često interdisciplinarne, kritičke ili heterodoksne. One sadržavaju rasprave o odnosu feminizma i ekonomije na više razina: od korištenja tradicionalnih ekonomskih metoda na neistražena "ženska" područja, preko pitanja kako tradicionalna ekonomija gleda reproduktivni sektor, pa sve do duboko filozofske kritike ekonomske epistemologije i metodologije. 

Jedno od pitanja na kome inzistiraju feministički ekoomisti jest nastojanje da se istraži kako Bruto domaći proizvod (BDP) adekvatno ne mjeri neplaćeni rad koji uglavnom čine žene, kao što su kućanski poslovi, briga o djeci i starijima. Time se kritizira podjela na dominantan stav u mainstream ekonomiji koji prepoznaje produktivnu vrijednost plaćenog rada dok neplaćenom ženskom radu pripisuje tek reproduktivnu ulogu održavanje obitelji i postojećeg društvenog agregatnog stanja bez da prepoznaje njegov produktivni dio. S obzirom da je najveći dio ženskih poslova nevidljiv, feministički ekonomisti tvrde da neke od mjera čiji je cilj povećanje BDP-a mogu, u stvari, pogoršati i osiromašiti žene, iako je namjera bila povećati opći prosperitet. Tako se tvrdi da bi, na primjer, otvaranje državnih šuma u Himalajama za komercijalnu eksploataciju moglo povećati indijski BDP, ali žene koje prikupljaju gorivo u šumi za kuhanje mogu doći u težak položaj. 

## Vanjske veze
* International Association for Feminist Economics (IAFFE)
* Journal of Feminist Economics

## Reference
Dnevnik

**Dnevnik** ili **žurnal** je knjiga ili bilježnica za upisivanje diskretnih tekstova aranžiranih prema datumu koji obavještavaju o događajima tokom dana. Pod time se podrazumijeva i zbirka takvih zapisa koja kasnije može biti izdana kao književno djelo. Najpoznatiji je dnevnik Ane Frank. Dnevnici koji se snimaju kamerom nazivaju se video-dnevnici.

## Povezano
* Blog

## Vanjske veze

* The Diary Junction - links for over 500 literary and historical diarists.
* Journaling Tips - How to start and maintain a journal. 
* Journal Writing and Adult Learning.  - Link from the ERIC Clearinghouse on Adult Career and Vocational Education.
Dnevnik (razvrstavanje)

**Dnevnik** može biti:
* Dnevnik, zbirka dnevnih zapisa od neke osobe;
* Brodski dnevnik, službeni izvještaj kapetana broda ili drugog plovila;
* TV dnevnik, glavna dnevna emisija TV vijesti na prostoru bivše Jugoslavije;

Nekoliko novina također ima naziv Dnevnik:
* *[[Dnevnik (Novi Sad)]]* iz Novog Sada;
* Dnevnik (Zagreb), dnevni list iz Zagreba koji danas izlazi pod naslovom *[[Poslovni dnevnik]]*.
Hereza

**Hereza**, **jeres** ili **jereza** (grč. αἵρεσις [*haíresis*], od αἱρέομαι [*hairéomai*] – "izabrati") je izraz koji u najširem smislu označava promjenu sistema vjerovanja, u pravilu suprotstavljen establiranoj dogmi, a koji se najčešće primjenjuje u kontekstu religije. Hereza je različita od apostaze koja podrazumijeva potpuno odbacivanje nečije vjere ili njenih temelja, odnosno od blasfemije koja je nepoštivanje vjerskih kanona. Osoba koja praktikuje herezu ili se protivi dogmi je **heretik** ili **jeretik**. Osoba koja je započela herezu ili pokrenula heretički pokret se naziva **herezijarh** ili **jeresijarh**. Proučavanje hereze u okviru teologije ili historije religije se obično naziva hereziologija.

Riječ hereza se obično primjenjuje u kršćanskom, jevrejskom ili islamskom kontekstu, s time da u svakoj od te tri religije ima nešto različito značenje. Pojam, odnonsno hereze je naročito bio važan za historiju rane kršćanske Crkve, u smislu protivljenja zvaničnoj dogmi koja je ustanovljena na Ekumenskim saborima.

Hereza u prenesenom značenju označava svojstvo osobe ili mišljenja koje je suprotno od ustaljenog i većinskog mišljenja sredine (vidi disident). Ipak, heretičko ne znači pogrešno. Kao što primećuje Elejn Pejgels, "istoriju pišu pobednici", te nije čudo što je pobednička većina definisala pojmove, nazivajući sebe »pravovernim«, a svoje protivnike »jereticima«.

## Povezano
* Kršćanska hereza
* Hereza u ortodoksnom judaizmu
* Hereza u islamu
* Disident

## Izvori
Vezir

**Vezir** je naziv za visokog dužnosnika, a koristio se od razdoblja antike pa pa sve do kraja postojanja Osmanskog carstva.

Egiptologija u prevođenju naslova "tjati" koristi izraz "vezir". Služba s tim nazivom postoji u Egiptu još od vremena Starog kraljevstva. Riječ je o prvom i vrhovnom službeniku koji je bio drugi čovjek u kraljevstvu, odmah iza faraona.

Riječ vodi porijeklo od perzijske riječi **wasir**. Titula je uvedena u vrijeme kada je perzijskim carstvom vladala dinastija Abasida. Uz titulu najčešće su se vezivali velika moć i autoritet.

Veziri su bili pomoćnici ali često i zastupnici kalifa, što bi se moglo usporediti s današnjim *savjetnicima za sigurnost* i ministrima a dolazili su iz kaste pisara. Ta se kasta sastojala uglavnom od Perzijanaca. U ime kalifa vodili su svjetovne poslove i sudstvo i time dopunjavali pravorijek koji je bio reguliran islamom. 

U Osmanskom carstvu je veliki vezir bio drugi čovjek u državi. Titula "veliki vezir" ukinuta je sa dokidanjem vladavine sultana u Turskoj 1922. i zamijenjena titulom predsjednika vlade.

U Iranu i Afganistanu riječ znači ministar pa se prema tome i danas koristi u svakodnevnom govoru.
Metafora

**Metafora** (grč. *meta* = promjena, *pherein* = nositi; μεταφορά = prijenos) skraćena je poredba, po njoj se ostvaruje prijenos značenja tako da se istakne jedna zajednička značajka iz po njoj iz jednog područja života i svijeta koja se poveže s drugim područjem.

*Metafora je semantička preinaka osnovnih značenjskih jedinica koju uzrokuje, odnosno indicira kontekst od njih bitno različit.** ([[Ante Stamać]])</blockquote>

== Metafora u poeziji ==
* [[Ivan Gundulić]], „Suze sina razmetnoga”
<blockquote><i>
Ah, sad imam pamet hitru,<br />
Sve je, što svijet gleda i dvori,<br />
*'Na ognju vosak**, **dim na vitru**,<br />
**Snijeg na suncu**, **san o zori**,<br />
**Trenuće oka**, **strila iz luka**,<br />
Kijem potegne snažna ruka.
</i></blockquote>
* [[Tin Ujević]], „Svetkovina ruža”
<blockquote><i>
**Ruže su munje misli, **one su u srce strijela**,
ruže bogate, besplatne, u bašti na ivici druma.
O **ruže su kâd nebeski**, **one su oko vidjela**,
i **muzika prirode s mirisom jezovitih šuma**.

* William Shakespeare, „Kako vam je drago”

**Cijeli je svijet pozornica**
i **svi su muškarci i žene tek glumci**:
imaju svoje izlaske i ulaske


## Metafora u govoru
Neke su metafore postale frazama koje više i ne primjećujemo. Ako se neka metafora često rabi, govornici je prestaju gledati kao metaforu:
:*jagodica* (prsta) - umanjenica od imenice *jagoda*
:*jabučica* (Adamova) - umanjenica od imenice *jabuka*
:*ogranak* (poduzeća) - manja grana koja se odvaja od veće grane
:*umoran* - od glagola *umoriti*, ubiti

No, metaforički su frazemi česti i u svakodnevnome, kolokvijalnome govoru. 
:*mačji kašalj, Potemkinova sela, mirna Bosna, sezona kiselih krastavaca*

Ili pak u oznakama karakternih osobina:
:*On je *'lisac**. Njihov je predsjednik pravi **lav*'.*
Barbari

**Barbari** ili **varvari** (grčki: *βάρβαρος*), je bio naziv u starogrčkom za sve koji su slabo ili nikako govorili grčki. Dok su 'Barbari' za Rimljane bili neobrazni ljudi (*[[paideia]]*). Danas se koristi naziv *Barbar* za osobu koja se ne uklapa u društvo i ima jako neciviliziran, nekulturan pristup, takozvana "sirovina". Sličan naziv 'Barbarima' se koristi u novijem vemenu i to Vandali.

Već su arijski indijci koristili Sanskrit-riječ *barbarāh* (množina) ‚Mucaroš‘ za opis naroda koji nije njihovim pripadao. U grčkom jeziku se prvi put pojavlja kao izraz "oni koji pričaju barbarski (*barbarophonoi*)" u Homerovom "Ilias II, 867".
Civilizacija

**civilizacija** (franc. *civilisation*, od lat. *civilis*: građanski, od *civis*: građanin), kompleksno društvo karakterisano urbanim razvojem, socijalnom stratifikacijom, simboličkim komunikacionim formama (tipično pismovnim sistemima) i percipiranom separacijom od prirodne okoline i dominacijom nad njom od strane kulturne elite. Rečju civilizacija označavamo viši stepen razvoja ljudskog društva. Civilizovano društvo, u odnosu na praistorijsko, koristi pismo, poseduje visok stepen specijalizovanih znanja i umeća, i ima zajedničku upravu, koja nastaje iz prirodne potrebe ljudi da žive bezbedno i prema ustaljenom redu.

## Definicija civilizacije
Definicija civilizacije koju daje Vil Durant je definiše kao društveni red koji koji promoviše stvaranje kultura. Konstituišu je četiri elementa: ekonomija, politička organizacija, moralna tradicija i potraga za znanjem i umetnošću. Kada je strah prevladan, konstruktivnost i radoznalost su oslobođeni i ljudi su podstaknuti prirodnim impulsom prema razumevanju i unapređenju života.

Fizički i biološki uslovi su samo preduslovi civilizacije, oni je ne konstituišu i ne generišu je. Moraju biti uključeni i faktori psihologija. Mora postojati socijalni red, čak i ako je blizak haosu, kao u renesansa Firenca ili Rimu, ljudi se moraju osećati slobodno. Mora postojati nekakvo jedinstvo jezika za kulturnu razmenu. Kroz institucije kao što su crkva, familija, škola i slično mora biti postavljen unifikovani moralni kod, pravila igre života koja su prepoznata čak i od onih koji ih krše. Možda je neophodno i neko jedinstvo koje daje vera u nešto natprirodno ili utopijasko - što podiže moral od kalkulacija prema posvećenosti i daje plemenitost i značaj bez obzira na pritisak smrtnosti. I na kraju, mora postojati nekakvo obrazovanje - neka tehnika, makar i primitivna, potrebna za transmisiju kulture. Bez obzira da li se obrazovanje vrši kroz imitaciju, inicijacijau ili instrukcije, kroz oca i majku, učitelja ili sveštenika, nasleđe plemena - jezik i znanje, moral i običaji, tehnologija i umetnost - moraju biti preneti mladim naraštajima kao instrument koji ih pretvara iz životinja u ljude.

## Vanjske veze

Zadužbina Vila Durantga
Autorsko pravo u Sjedinjenim Američkim Državama

Američki zakon o autorskom pravu proizlazi iz američkog ustava, članka 8. koji glasi

Slobodno prevedeno: "Kongres ima vlast da... promiče napredak znanosti...tako da omogući na ograničeno vrijeme autorima ... isključivo pravo za svoja pisanja ..."

Ključni američki zakoni o autorskim pravima:
* Copyright Act of 1790
* Copyright Act of 1976
* Sonny Bono Copyright Term Extension Act of 1998
* Digital Millennium Copyright Act of 1998
* Family Entertainment and Copyright Act of 2005

## Vanjske veze
* Ured za autorska prava u SAD Prijava i pretraga za autorskih prava
* Vremenska Linija zakona za autorska prava u SAD  Historija zakona za autorska prava u SAD
Cepelin

**Cepelin** je tip vazdušnog broda kojeg je razvio grof Ferdinand fon Cepelin početkom 20. veka baziranog na ranijim nacrtima Davida Švarca.

U pitanju je letelica lakša od vazduha vretenastog, izduženog, oblika sa sopstvenim pogonom. Često se koristi reč ***[[dirižabl]]*** koja potiče od francuske reči *dirigeable* ("upravljiv").

Prvu ovakvu letelicu je napravio konstruktor srpskog porekla Ognjeslav Kostović Stepanović još 1888. godine, ali nikad nije poletela. Njeno konstruisanje je držao u tajnosti ali ga je tragični požar sprečio da je proba u vazduhu. Grof Cepelin je došao na sličnu ideju gledajući upotrebu balona u Francusko-Pruskim ratovima pri opsadi Pariza mada je čuo i za sličnu upotrebu tokom Američkog građanskog rata. Osmislio je letelicu 1890. godine, na osnovu nacrta Davida Švarca, ali je u konstruisanje krenuo 1899. godine. Prva uspešna demonstracija letelice obavljena je 2. juna 1900. godine na jezeru Konstanca. Prototip je nazvan LZ1, bio je dugačak 128 metara i imao je dva Dajmler motora od 10.6&nbsp;kW.

LZ1 je prva letelica korišćena za komercijalne letove počevši od 1909. godine. Do 1914. godine je Nemačko aero-udruženje obavilo 1500 vazdušnih letova prevozeći 35.000 putnika bez ijedne nezgode. 
Nemačko vazduhoplovstvo 1909. godine u naoružanje uvodi model Z1, a tokom I Svetskog rata je masovno korišćen u izviđačke ali i bombarderske svrhe. Desetine letova su izvedene nad teritorijom Velike Britanije tokom kojih su izbačene tone bombi uz manji vojni ali značajni psihološki efekat.
Nemački poraz u I Svetskom ratu je zaustavio razvoj ovog vida vazdušnog transporta sve do 1920-ih kada kreće renesansa. Tako je 1924. godine u Sjedinjenim Američkim Državama konstruisan ZR-1, prva američka letelica, a 12. oktobra je ZR-3 "USS Los Angeles" obavio prvi transatlantski let dug 8050 kilometara koji je trajao 82 sata i 2 minuta. Vrhunac je 1930-ih kada letelice LZ127 Graf Zeppelin i LZ129 Hindenburg obavljaju prve transatlantske letove.

Najpoznatiji događaj iz istorije ovih letelica je tragedija cepelina Hindenburg. Hiljade gledalaca na pristaništu kod Lejkhursta, Nju Džerzi, je prisustvovalo 6. maja 1937. pristajanju vazdušne lađe LZ129 "Hindenburg" duge 245 metara koja se u roku od par sekundi pretvorila u ogromnu leteću buktinju i kada je stradalo 35 od 97 putnika i članova posade. Tada se radio prenos pristajanja čuda nemačkog inženjerskog savršenstva pretvorio u prvi medijski spektakl direktnog prenosa velike katastrofe. Taj događaj je zapečatio sudbinu ove grane vazduhoplovne industrije.

Devedesetih godina XX veka dolazi do oživljavanja ideje cepelina. Međutim ovoga puta za turističke i reklamne svrhe. Nove letelice, naziv im je Zeppelin NT, više nisu grandioznih dimenzija i mnogo su bezbednije.
Fantastic Beasts and Where to Find Them

**Čudesne zvijeri i gdje ih naći** je knjiga koju je napisala J. K. Rowling kako bi pomogla dobrotvornoj organizaciji Comic Relief. Oko 80% cijene ide direktno najsiromašnijoj djeci u različitim dijelovima svijeta. Prodajom ove knjige kao i Metloboja kroz stoljeća skupljeno je 15.7 miliona funti za njih. U jednom intervjuu Rowling je izjavila da je izabrala Čarobne zvijeri zato što je to zabavna tema i zato što je već imala dosta materijala o toj temi.

## Knjiga

*Čudesne zvijeri*... pokušavaju biti reprodukcija imaginarne knjige u posjedu Harry Pottera, koju je napisao imaginarni pisac Newt Scamander, slavni magizoolog. U seriji romana o Harry Potteru, magizoologija (izvedenica iz *magično* i *zoologija*) je nauka koja se bavi proučavanjem magičnih stvorenja. Osoba koja se bavi magizoologijom zove se magizoolog.

*Čudesne zvijeri*... sadrže historiju magizoologije i opisuju 75 magičnih vrsta koje se mogu pronaći u cijelom svijetu. Većinu informacija u knjigama prikupio je sam Scamander tokom svojih dugogodišnjih putovanja preko pet kontinenata. Imaginarni autor napominje da je prvo izdanje ove njegove knjige 1918. naručio gospodi Augustus Worme iz izdavačke kuće Obscurus Books. Ova je knjiga prvi put izdana 1927. godine, a do sada je doživjela 52 izdanja.

Ova je knjiga obavezni udžbenik za učenike prve godine u Hogwartsu, i odobrena je kao udžbenik još od prvog izdanja. Nije jasno zašto je učenici trebaju na prvoj godini, kad još ne slušaju Skrb za magična stvorenja. Međutim, može se koristiti kao enciklopedija Mračnih stvorenja na satovima Obrane od mračnih sila. U svojem predgovoru Albus Dumbledore ističe i njezinu korisnost u čarobnjačkim kućanstvima.

Dobar dodatak knjizi čine i bezbrojni komentari Harrya i Rona (i jedan Hermionin). Po nekim njihovim komentarima, možemo zaključiti da su napisani otprilike u vrijeme radnje četvrte knjige.

## Newt Scamander

Newton "Newt" Artemis Fido Scamander je imaginarni autor knjige *Čudesne zvijeri i gdje ih pronaći* rođen 1897. Prema dijelu knjige "O piscu", Scamander je postao magizoolog zbog interesa za bajoslovne zvijeri, koje je odmalena poticala njegova majka, strastvena uzgajivačica čistokrvnih hipogrifa.

Nakon završenog školovanja u Hogwartsu Scamander se zaposlio u Ministarstvu magije, u Odjelu za regulaciju i kontrolu magičnih stvorenja. Jedan dio karijere proveo je u Uredu za premještanje kućnih vilenjaka, ali je potencijale ostvario tek premještajem u Odsjek za zvijeri. Registar vukodlaka iz 1947. gotovo je u potpunosti njegovo djelo, ali najviše se ponosi Zabranom eksperimentalnog uzgoja iz 1965.. Kao suradnik Direkcije za proučavanje i kontrolu zmajeva prputovao je svijet, a njegovi su doprinosi magizoologiji 1979. nagrađeni Merlinovima veleredom drugog razreda.

Sada umirovljen, živi u Dorsetu sa suprugom Porpentinom i svojim pitomim žustricama: Hoppy, Milly i Razbijačem.

## Izdanja

Izdanje Algoritma
:Meki uvez: 

## Ostalo
* Metloboj kroz stoljeća
* Spisak knjiga u Harry Potteru
Quidditch Through the Ages

**Metloboj kroz stoljeća** je knjiga koju je napisala J. K. Rowling kako bi pomogla dobrotvornoj organizaciji Comic Relief. Prodajom ove knjige kao i *[[Čudesne zvijeri i gdje ih pronaći|Čudesnih zvijeri i gdje ih naći]]* skupljeno je 15.7 miliona funti za najsiromašniju djecu na svijetu.

## Knjiga

Ova knjiga u "bezjačkom" je svijetu reprodukcija imaginarne knjige koja pripada knjižnici u Hogwartsu. U svijetu Harry Pottera to je knjiga koju je napisao Kennilworthy Whisp, stručnjak za metloboj.

Knjiga se bavi nastankom leteće metle, historijom metloboja i prvim igrama na metlama, ali donosi i popis metlobjskih klubova u Britaniji i Irkskoj. Madame Pince, knjižničarka u Hogwartsu, tvrdi da tu knjigu "pipkaju, sline po njoj i općenito mrcvare na sve mile načine" gotovo svaki dan, a Albus Dumbledore kaže da je to veliki kompliment za svaku knjigu.

'Originalni' primjerak iz Hogwartsa ima upozorenje Madame Pince u kojem stoji da će one koji knjigu budu na bilo koji način uništavali dostići crni užas. U 'bezjačkom' izdanju knjige postoji i Dumbledoreovo upozorenje u kojem piše da je knjiga pod 'lopovskom kletvom' koja će zadesiti svakoga tko je predugo čita bez plaćanja.

## Kennilworthy Whisp
Kennilworthy Whisp priznati je stručnjak za metloboj, a ujedno i fanatik. Napisao je mnoge knjige o metloboju: *Čudesni Wigtown Wanderers*, *Letio je kao luđak* i *Udaranje maljaca - Analiza obrambenih strategija u metloboju*.

K. Whisp živi u Nottinghamshireu, a svoje vrijeme provodi ili kod kuće ili "gdjegod Wigtown Wanderers (njegov najdraži klub) igra tog tjedna". Njegovi hobiji uključuju igranje trik-traka, kuhanje vegeterijanskih jela i skupljanje trkaćih metli.

## Izdanja
Izdanje Algoritma
:Meki uvez: 

## Ostalo
* Čudesne zvijeri i gdje ih pronaći
* Spisak knjiga u Harryju Potteru
Harry Potter: Quidditch World Cup

**Harry Potter: Svjetsko prvenstvo u metloboju** je video igra koja se bavi imaginarnim sportom metlobojem. Igrač igra u jednoj od četiri Hogwartske ekipe (Gryffindori, Slytherini, Hufflepuffi ili Ravenclawi), a nakon završetka sezone igra na Svjetskom prvenstvu u metloboju na kojem se natječu SAD, Engleska, Francuska, Njemačka, Skandinavija, Japan, Španija, Australija i Bugarska.

## Poznati likovi
* Harry Potter
* Draco Malfoy
* Cho Chang
* Cedric Diggory
* Viktor Krum

## Članovi ekipa
U knjigama nisu imenovani svi članovi metlobojskih ekipa pa je video igra 'popunila praznine': 

### Gryffindori
* Alicia Spinnet (lovac) 
* Angelina Johnson (lovac) 
* Katie Bell (lovac) 
* Fred Weasley (gonič) 
* George Weasley (gonič) 
* Oliver Wood (golman) 
* Harry Potter (tragač) 

### Ravenclawi
* Roger Davies (lovac) 
* Jeremy Stretton (lovac) 
* Randolph Burrow (lovac) 
* Duncan Inglebee (gonič) 
* Jason Samuels (gonič) 
* Grant Page (golman) 
* Cho Chang (tragač) 

### Hufflepuffi
* Tamsin Appleby (lovac) 
* Malcolm Preece (lovac) 
* Heidi MaCavoy (lovac) 
* Maxine O'Flaherty (gonič) 
* Anthony Rickett (gonič) 
* Herbert Fleet (golman) 
* Cedric Diggory (tragač) 

### Slytherini
* Marcus Flint (lovac) 
* Adrian Pucey (lovac) 
* Graham Montague (lovac) 
* Lucian Bole (gonič) 
* Peregrin Derrick (gonič) 
* Kevin Bletchley (golman) 
* Draco Malfoy (tragač)
Godricova dolina

**Godricova dolina** je fiktivno selo u romanima J. K. Rowling.

Bilo je to posljednje mjesto skrivanja Lilly i Jamesa Pottera prije nego ih je Lord Voldemort usmrtio 31. oktobra 1981. Tad je i Harry dobio svoj ožiljak u obliku munje.

Neki čitatelji misle da je u Godricovoj dolini bila kuća Jamesovih roditelja ili jednog od osnivača Hogwartsa - Godrica Gryffindora. Također je moguće da je jedan od Voldemortovih horkruksa u Godricovoj dolini. Na kraju 6. knjige Harry kaže da će posjetiti grob i kuću svojih roditelja.

Prava lokacije je nepoznata ali moguće je da se Godricova dolina nalazi u Walesu (to čini Harry velškog porijekla). Ta mogućnost dolazi od toga što je Rubeus Hagrid rekao da je leteći s Harryem do Little Whinginga u Surreyu preletio preko Bristola, graničnog grada između Walesa i Engleske.

Još jedan slavni stanovnik Godricove doline je bio Bowman Wright, izumitelj zlatne zvrčke.

## Vanjske veze
* Godricova dolina na vanjskoj Harry Potter Wiki
Lokacije u serijalu o Harryju Potteru

## Čarobnjačka mjesta

* Azkaban
* Bolnica Svetog Munga za magične ozljede i bolesti
* Godricova dolina
* Hogsmeade
* Ministarstvo magije

### Kuće

* Jazbina
* Grimmauldov trg br.12
* Prelčev kraj
* Vrištava daščara

### Škole
* Hogwarts
* Beauxbatons
* Durmstrang

### Ulice
* Zakutna ulica
* Ulica Nokturno
* Kalinin prilaz

## Bezjačka mjesta
* Little Whinging
* Little Hangleton
* Great Hangleton
* King's Cross
Grimmauldov trg 12

**Grimmauldov trg broj dvanaest** je adresa kuće u kojoj je sjedište Reda feniksa, tajne organizacije iz knjige Harry Potter i Red feniksa, britanske spisateljice J. K. Rowling. To je kuća roditelja Siriusa Blacka od kojih je on pobjegao. Kuća je prepuna predmeta usko povezanih s crnom magijom, a u njoj živi i ogorčeni kućni vilenjak Krecher koji ne podnosi "one prljave mutnjake" koji su se počeli motati po kući. Harry tu provodi ostatak praznika nakon napada dementora.

Kuća je zaštićena mnogobrojnim čarolijama. Npr. kuća je potpuno nevidljiva onima kojima Dumbledore osobno nije rekao (ili napisao) adresu. Nadalje, ona je potpuno neunosiva, što znači da se ni na koji način ne može ucrtati ni na koji geografsku kartu.

## Vanjske veze
* Grimmauldov trg 12 na vanjskoj Harry Potter Wiki
Prelčev kraj

**Prelčev kraj** (engleski: *Spinner's End*) je imaginarno mjesto iz serije romana o Harry Potteru. Prvi se put spominje u šestoj knjizi, Harry Potter i Princ miješane krvi.

Prelčev kraj je ulica u kojoj se nalazi kuća Severusa Snapea. Kuća se nalazi u zapuštenom dijelu grada, u blizini prljave rijeke i jedne predionice. U Snapeovom domu se nalazi mala dnevna soba s ugođajem "mračne samice tapeciranih zidova", većim dijelom prekrivenih knjigama. U dnevnoj se sobi nalaze i stara sofa, naslonjač i klimavi stolić koje obasjava svjetlost svijeća iz stropnih svjetiljki. Iz sobe dalje vode tajna vrata sakrivena u jednom od zidova prekrivenih knjigama. Kuća je veoma zapuštena zato što Snape veći dio godine provodi u Hogwartsu.

## Vanjske veze
* Prelčev kraj na vanjskoj Harry Potter Wiki
Vrištava daščara

**Vrištava daščara** je zgrada iz romana o Harry Potteru koje je napisala J. K. Rowling. Ta se zgrada nalazi u Hogsmeadeu, jedinom potpuno čarobnjačkom selu u Velikoj Britaniji. Većina čarobnjaka misli da je Vrištava daščara puna duhova.

U Harry Potteru i zatočeniku Azkabana saznajemo da to nije tačno. Naime, Vrištava je daščara sagrađena (između 1970. i 1971.) kako bi se Remus Lupin mogao transformirati u vukodlaka tokom vremena punog mjeseca bez opasnosti da naudi nekom drugom. Do zgrade se može doći tunelom čiji se ulaz nalazi ispod Napadačke vrbe. Remusa je tokom punog mjeseca tamo krijumčarila školska medicinska sestra, Madame Pomfrey. Seljani su čuli buku koja je dopirala iz zgrade i zamijenili je za izrazito nasilne duhove. Ta je glasina, koju je ohrabrivao i ravnatelj Hogwartsa, Albus Dumbledore, dovela do mišljenja da je Vrištava daščara mjesto s najviše duhova u cijeloj Velikoj Britaniji.

Na Remusovoj šestoj godini je Sirius Black namamio Severusa Snapea u Daščaru otkrivši mu kako točno može otvoriti tunel koji vodi do zgrade. Snape, kojega su jako zanimala Remusova kratka nestajanja, je slijedio upute. Da nije bilo Jamesa Pottera Snape bi tada vjerojatno bio teško ozlijeđen ili čak mrtav.

U *Zatočeniku Azkabana* Vrištava Daščara je mjesto na koje Sirius Black odvuče Rona Weasleya i njegovog štakora Šugonju kako bi ubio Šugonju za kojeg se otkriva da je zapravo Peter Pettigrew, Siriusov bivši prijatelj koji je odao mjesto boravka Jamesa i Lily Potter Voldemortu za što je bio okrivljen Black.

Vrištava daščara se nakon toga više ne spominje u knjigama, osim kao moguće sklonište za Dumbledoreovu Armiju o kojem razgovaraju Harry, Ron i Hermiona.

## Vanjske veze
* Vrištava daščara na vanjskoj Harry Potter Wiki
Surfanje

**Surfanje**, **surfovanje** ili **surf** je površinski vodeni sport.

Sudionik se nalazi na vrhu razbijajućeg oceanskog površinskog vala dok se približava obali, najčešće na dasci za surf. Uz dasku, surfer ili serfer može koristi dasku za koljena, dasku za tijelu (isto poznate kao boogie boardove), kajake, surf skije i vlastito tijelo. Sportovi slični sportu kao paddleboarding i kajakašenje na moru, ne zahtjevaju valove. Ostali slični sportovi kao kitesurfing i windsurfing zahtjevaju pogon vjetar.

Surfing se dijeli na dvije osnovne vrste ovisno o dizajnu daske za surf: longboarding i shortboarding.

U tow-in surfing (često vezanom uz surfanje velikih valova), surfera u more vuku motorna vozila, kao jetski, jer je standarno veslanje često nepraktično zbog velike brzine nadolazećih valova.

## Vanjske veze

* Association of Surfing Professionals (ASP) World Tour 
* Surf klub Tri Strijele iz Zagreba
Zakutna ulica

U romanima o Harryju Potteru britanske spisateljice J. K. Rowling i u njihovim filmskim adaptacijama, **Zakutna** je **ulica** (engleski: *Diagon Alley*) cesta, odnosno ulica, koja se nalazi u Londonu. Dostupna je vješticama i čarobnjacima, ali skrivena je za bezjake. Međutim, bezjacima je dozvoljen pristup ulici ako dolaze kao pratnja svoje djece čarobnjaka. Čini se da je Zakutna ulica ekonomsko središte britanskog čarobnjačkog svijeta. U ulici se, između ostalog, nalaze Ollivanderova trgovina čarobnih štapića (proizvođač kvalitetnih čarobnih štapića od 382. godine prije Krista), banka Gringotts koju vode goblini i Odjeća za sve prigode kod gospođe Malkin. Ostale trgovine uključuju knjižaru Krasopis i bugačica, Eeylopsovu kuću sova, Kvalitetnu metlobojsku opremu i Šuplji kotlić.

Postoje i druga mjesta za kupovinu osim Zakutne ulice: mjestašce Hogsmeade u blizini Hogwartsa i ozloglašena Ulica Nokturno u kojoj se većinom nalaze dućani u koje ne zalaze pošteni čarobnjaci kao što su Borgin i Burkes koji prodaju uklete predmete i predmete za bavljenje crnom magijom.

Jedan od ulaza u Zakutnu ulicu je u Šupljem kotliću. Kako bi se došlo do Zakutne ulice, treba doći do zida koji se nalazi iza gostionice i kucnuti određenu ciglu nakon čega se u sredini zida pojavljuje rupa kao ulaz u Zakutnu ulicu. Zbog pojačanog prometa u i iz Zakutne ulice, u nju se češće putuje drugim magičnim načinima kao što su aparacija ili korištenje Letimreže.

DVD izdanje filma Harry Potter i Odaja tajni uključuje "obilazak" Zakutne ulice u obliku malog filma koji je sniman na istom filmskom setu kao i sam film.

## Čarobnjačka banka Gringotts
## Dnevni prorok
## Eeylopsova kuća sova
## Krasopis i bugačica
## Kvalitetna metlobojska oprema
Imaju najnovije metle.U HP1 prodaju Nimbus 2001,koju je Harry dobio u Hogwartsu.
U HP3 najnovija metla je Vatrena munja.Harry ju dobiva od Siriusa.Te metle je naručila i reprezentacija Irske.

## Ljekarna
## Magična menažerija
## Neimenovana trgovina kotlića
## Odjeća za sve prigode kod gospođe Malkin
## Ollivanderova trgovina
## Slastičarnica Floreana Fortescuea
## Šuplji kotlić
## Trgovina čarobnjačkih artikala za zabavu i razonodu
## Weasleyjevi čarozezi
Prodavaonicu su osnovali Fred i George Weasley 1994, počeli ju reklamirati 1995, a otvorili je 1996. godine. Prodavaonica je namijenjena prodaji zabavnih predmeta, koji se većinom koriste za zabavljanje i zbijanje šala na tuđi račun, iako prodaje i predmete namijenjene Obrani od Mračnih Sila. Neki od predmeta koji se mogu pronaći u trgovini jesu patuljaste pufnice, prah za instant mrak, produžne uši i ljubavni napici. Prodavaonica je šareno obojana, velika i prepuna zanimljivih predmeta.

## Manje trgovine
### Staretinarnica
### WhizzHard Books
### Obscurus Books

## Vanjske veze
* Zakutna ulica na vanjskoj Harry Potter Wiki
Little Whinging

**Little Whinging**, u Surreyju u Engleskoj je fiktivni grad južno od Londona, opisan u seriji romana o Harry Potteru. To je bio Harryjev jedini dom prvih 10 godina njegovog života gdje je živio s okrutnom tetom, tetkom i bratićem u Kalininom prilazu broj 4.

Autorica, J. K. Rowling, je zamislila Little Whinging kao stereotip gradova u blizini Londona kako bi ga iskoristila kao kontrast jedinstvenoj i osobitoj školi vještičarenja i čarobnjaštva Hogwarts. Harry prezire Little Whinging zbog uspomena na način na koji su s njim tamo postupali, ali u Harry Potteru i Redu feniksa, Dumbledore mu otkriva da postoji razlog zašto se Harry tamo mora vratititi barem jednom godišnje.

Dom porodice Dursley je u cijenjenom i dosadnom susjedstvu gdje susjedi izbjegavaju i čudno gledaju Harryja zato što im je Vernon Dursley rekao da je dečko lud i da pohađa Popravni dom svetog Bruta za nepopravljive dječake (kako bi prikrio da Harry pohađa školu magije). Kuća na adresi Kalinin prilaz br. 4 je srednje veličine, udobna i predivno održavana (vrt je posebno dobro održavan), a Dursleyjevi su obitelj iz srednje klase koji svim sredstvima pomažu svom sinu, a potpuno zanemaruju Harryja.

## Vanjske veze
* Little Whinging na vanjskoj Harry Potter Wiki
Demokratska opozicija Slovenije

**Demokratska opozicija Slovenije** (slovenski *Demokratična opozicija Slovenije*), poznatiji pod nazivom **DEMOS**, je naziv za koaliciju antikomunističkih, odnosno desničarskih i nacionalističkih stranaka koje su se udružile kako bi svrgnule vladajući Savez komunista Slovenije na prvim višestranačkim demokratskim izborima u Sloveniji 1990. godine.

Činile ju se stranke stvorene temeljem demokratskih promjena 1989. i 1990. godine. To su bili:
* Slovenski demokratski savez (SDZ);
* Socijaldemokratski savez Slovenije (SDZS);
* Slovenski kršćanski demokrati (SKD);
* Slovenski seljački savez; 
* Slovenska obrtnička stranka;
* Zeleni Slovenije.

Stranke DEMOS-a su na izborima zajedno osvojile 54 % glasova te formirale koalicijsku vladu na čelu s Lojzeom Peterleom iz SKD-a, koji je u okviru koalicije dobila najviše glasova. Predsjednik parlamenta je postao France Bučar. Resor obrane je pripao Janezu Janši, a unutrašnjih poslova Igoru Bavčaru.

Peterleova vlada je kao svoj glavni zadatak uzela osamostaljenje Slovenije iz tadašnje Jugoslavije. 23.12. 1990. je sproveden referendum o samostalnosti, a 25.6. 1991. je nezavisnot i formalno proglašena, čime je formalno započeo proces raspada SFRJ. DEMOS-ova vlada je u desetodnevnom ratu spriječila pokušaj JNA i federalnih organa da spriječe otcjepljenje, nakon čega je slijedilo Brijunsko primirje, povlačenje JNA iz Slovenije te međunarodno priznanje Slovenije 15.1. 1992.

Međutim, čim je nezavisnost Slovenije postala izvjesnom, unutar same koalicije je dolazilo do sve više neslaganja oko ekonomskih pitanja, odnosno transformacije bivšeg socijalističkog samoupravnog sistema u tržišnu privredu. Te su nesuglasice postale još vidljivije za vrijeme rasprave o novom ustavu krajem 1991. da bi se u aprilu 1992. DEMOS-ova koalicija i formalno raspala. Nju je zamijenila široka koalicija na čelu s Janezom Drnovšekom i strankom Liberalna demokracija Slovenije.
Slovenska demokratska stranka

**Slovenska demokratska stranka** (SDS) je politička stranka desnog centra u Sloveniji, na čijem se čelu nalazi Janez Janša, bivši premijer.

Stranka je 16.2. 1989. nastala kao **Socijaldemokatski savez Slovenije** (*Socialdemokratska zveza Slovenije*, SDZS). Na prvim demokratskim izborima u Sloveniji je bila dio koalicije DEMOS koja je preuzela vlast. Njen ministar Janez Janša je imao ključnu ulogu u ratu kojim je Slovenija osigurala nezavisnost od bivše Jugoslavije.

SDS je bila blisko vezana s Katoličkom crkvom, ali je u posljednje vrijeme od nje kritizirana zbog podrške kockarskom turizmu, istraživanju matičnih stanica i legalizacije istospolnih zajednica.

Od izbora 2004. SDS je je dio vladajuće koalicije u Sloveniji.

SDS ima predstavnike u Evropskom Parlamentu, a članica je Evropske narodne partije.

## Vanjske veze
* Službena stranica
Socijalistička stranka Slovenije

**Socijalistička stranka Slovenije** (slovenski: *Socialistična stranka Slovenije*) je bivša lijeva politička stranka u Sloveniji. Osnovana je pred prve demokratske višestranačke izbore od tadašnjeg Socijalističkog saveza radnog naroda Slovenije. Na izborima je osvojila oko 5 % glasova.

Godine 1992. je zajedno s još nekoliko lijevih stranaka ušla u Združenu listu socijaldemokrata.
Božidar Katić

**Božidar Katić** može biti:
* Božidar Katić (hrvatski umjetnik);
* Božidar Katić (političar), iz Šapca u Srbiji.
Slovenski kršćanski demokrati

**Slovenski kršćanski demokrati** (slovenski: *Slovenski krščanski demokrati*, SKD) je bivša demokršćanska politička stranka u Sloveniji. Formirana je pred prve demokratske izbore 1990. godine u Sloveniji. Bila je dio koalicije DEMOS koja je tada svrgnula vladajuće komuniste. 

SKD je od stranaka DEMOS-a dobila najviše glasova, pa je njen kandidat Lojze Peterle sastavio vladu koja je vodila proces osamostaljenja Slovenije od Jugoslavije. 

SKD je godine 2000. postala dio Slovenske ljudske stranke.
Zeleni Slovenije

**Zeleni Slovenije** (ZS) je ekološka politička stranka koja djeluje u Sloveniji.

Osnovana je 1989. godine u Ljubljani. Godine 1990. bila je dio velike koalicije DEMOS koja je nakon prvih demokratskih izbora preuzela vlast i provela osamostaljenje Slovenije od Jugoslavije.

Danas nema parlamentarni status.

## Vanjske veze
* Službena stranica
Acre (savezna država)

**Država Acre** (portugalski: *Estado do Acre*) je jedna od 26 Saveznih država Brazila, koja se nalazi na zapadu zemlje u slivu 
Amazone na prosječnoj nadmorskoj visini od 234 metara.

## Karakteristike

Sa sjevera graniči sa Državom Amazonas, sa istoka sa Državom Rondônia sa 
jugoistoka sa Bolivijom i sa juga i zapada sa Peruom.

Država ima površinu od 164,173,429 km², na kojoj živi 830,018 stanovnika

Administrativni centar države je grad Rio Branco koji ima 385,130 stanovnika

Država je osnovana 1962., danas je administrativno podjeljena na 22 općine.
## Reference

## Vanjske veze
* ''Estado do Acre (službene stranice)''
Amazonas (savezna država, Brazil)

**Država Amazonas** (portugalski: *Estado do Amazonas*) je jedna od 26 Saveznih država Brazila, koja se prostire na sjeverozapadu zemlje uslivu rijeke Amazone, na prosječnoj nadmorskoj visini od 70 metara..

## Karakteristike

Sa sjevera graniči sa Venezuelom i Državom Roraima, sa sjeverozapada i zapada sa Kolumbijom, sa zapada sa Peruom. 
Na istoku graniči sa Državom Pará a na jugu sa državama; Acre, Rondônia i Mato Grosso.

Amazonas ima površinu od 1.559.255,881 km², na kojoj živi 3,941,613 stanovnika

Administrativni centar države je grad Manaus koji ima 2,063,689 stan

Država Amazonas osnovana je za Brazilske republike 1889., danas je administrativno podjeljena na 62 općine.

## Reference

## Vanjske veze
* ''Amazonas Governo do Estado'' (službene stranice)
Mato Grosso

**Država Mato Grosso** (portugalski: *Estado do Mato Grosso*, prevedeno *Sveti duh*) je jedna od 26 Saveznih država Brazila, koja se nalazi na jugozapadu zemlje u Amazonskoj prašumi na prosječnoj nadmorskoj visini od 408 metara.

## Karakteristike

Mato Grosso graniči sa Saveznim državama Amazonas i Pará sa sjevera, 
sa Tocantinsom i Goiásom na istoku, a na jugu sa Državom Mato Grosso do Sul.
Sa zapada graniči sa Bolivijom i saveznom državom Rondônia.

Država ima površinu od 4,903,208,361 km², na kojoj živi 3658649 stanovnika

Administrativni centar države je grad Cuiabá koji ima 611,980 stanovnika.

Država je osnovana 1889., danas je administrativno podjeljena na 141 općina.
## Reference

## Vanjske veze
* ''Governo Mato Grosso'' (službene stranice)''
Pará

**Država Pará** (portugalski: *Estado do Pará*) je jedna od 26 Saveznih država Brazila, koja se nalazi na sjeveru zemlje u slivu 
Amazone na prosječnoj nadmorskoj visini od 175 metara.

## Karakteristike

Sa sjevera graniči sa Gvajanom, Surinamom i saveznom državom Amapá. Sa zapada, juga i jugoistoka sa 
brazilskim državama; Roraima, Amazonas, Mato Grosso, Tocantins, Maranhão i sa istoka sa 
Atlanskim oceanom.

Pará ima površinu od 1,245.870,704 km², na kojoj živi 8,120,131 stanovnika

Administrativni centar države je grad Belém koji ima 1,493,530 stanovnika.

Država je osnovana 1889., danas je administrativno podjeljena na 144 općine.
## Reference

## Vanjske veze
* ''Governo do Pará (službene stranice)''
Roraima

**Država Roraima** (portugalski: *Estado do Roraima*) je jedna od 26 Saveznih država Brazila, koja se prostire na krajnjem sjeveru zemlje duž vododjelnice između rOrinoca i Amazone, na prosječnoj nadmorskoj visini od 104 metara..

## Karakteristike

Sa sjevera i sjeverozapada graniči sa Venezuelom, sa sjeveroistoka i istoka sa Gvajanom, sa zapada i juga sa Državom Amazonas i sa istoka sa Državom Pará.

Roraima ima površinu od 223,644,530 km², na kojoj živi 636,707 stanovnika

Administrativni centar države je grad Boa Vista koji ima 2426,590 stan

Država Roraima je nova država osnovana tek 1988., danas je administrativno podjeljena na 15 općina.

## Reference

## Vanjske veze
* '' Governo de Roraima'' (službene stranice)
Amapá

**Država Amapá** (portugalski: *Estado do Amapá*) je jedna od 26 Saveznih država Brazila, koja se prostire na sjeveroistoku zemlje, od Atlanskog oceana do amazonske ravnice na prosječnoj nadmorskoj visini od 142 metara.

## Karakteristike

Sa sjevera graniči sa Surinamom i Francuskom Gvajanom, na istoka sa Atlanskim oceanom i sa jugozapada i juga sa Državom Pará.

Amapá ima površinu od 142.470,762 km², na kojoj živi 733.759 stanovnika

Administrativni centar države je grad Macapá koji ima 500,070

Amapá je najnovija brazilska država osnovana tek 1988., danas je administrativno podjeljena na 16 općina.

## Reference

## Vanjske veze
* ''Estado do Amapá'' (službene stranice)
Maranhão

**Država Maranhão** (portugalski: *Estado do Maranhão*) je jedna od 26 Saveznih država Brazila, koja se prostire na sjeveroistoku zemlje od Atlanskog oceana do unutrašnjosti, na prosječnoj nadmorskoj visini od 134 metara..

## Karakteristike

Sa sjevera graniči sa Atlanskim oceanom, sa istoka sa Državom Piauí., sa juga sa 
Državom Tocantins i sa zapada sa Državom Pará.

Maranhão ima površinu od 329,651,496 km², na kojoj živi 6,776,699 stanovnika

Administrativni centar države je grad São Luís koji ima 1,054,010 stan

Država Maranhão osnovana je za Brazilske republike 1889., danas je administrativno podjeljena na 217 općine.

## Reference

## Vanjske veze
* ''Governo do Maranhão'' (službene stranice)
Tocantins

**Država Tocantins** (portugalski: *Estado do Tocantins*) je jedna od 26 Saveznih država Brazila, koja se prostire po 
sredini zemlje po Brazilskoj visoravni na prosječnoj nadmorskoj visini od 100 do 400 metara.

Tocantins oplakuju rijeke Araguaia i Tocantins, koje su usjekle duboke kotline. Brda su obrasla šumovitom savanom, a riječne kotline gustim šumama, dok je sjever prekriven tropskom prašumom. 
Veliki otok Bananal, na rijeci Araguaia na jugozapadu države, je rezervat divljih životinja.

Tocantins graniči sa slijedećim saveznim državama, sa Maranhãom i Piauíom na sjeveroistoku, Bahiom na istoku, Goiásom na jugu, Mato Grossom na zapadu i Parom na jugozapadu.

Svojom površinom od 277,423,627 km², spada u veće države, ali ne i brojem stanovnika kojih ima 1,511,460

Administrativni centar države je grad Palmas koji ima 304,310 stanovnika.

Država je osnovana 1989. na 2/5 teritorija koji je uzet od Države Goiás, danas je administrativno podjeljena na 139 općina.
## Reference

## Vanjske veze
* ''Governo do Tocantins'' (službene stranice)''
Rondônia

**Država Rondônia** (portugalski: *Estado do Rondônia*) je jedna od 26 Saveznih država Brazila, koja se prostire na sjeverozapadu zemlje po Amazonskoj prašumi na prosječnoj nadmorskoj visini od 277 metara.

Rondônia sa sjevera graniči sa Državom Amazonas, na istoku sa Državom Mato Grosso, na zapadu sa Državom Acre i sa jugozapada i juga sa Bolivijom.

Država ima površinu od 237,754,172 km², na kojoj živi 1,581.196 stanovnika.

Administrativni centar države je grad Porto Velho koji ima 500,540

Država Rondônia je osnovana 1982., danas je administrativno podjeljena na 52 općine.

## Reference

## Vanjske veze
* ''Governo do Rondônia'' (stranice na Facebooku)'' 
* ''Governo do Rondônia'' (službene stranice)'' 

Governo de Rondônia
Ceará

**Država Ceará** (portugalski: *Estado do Ceará*) je jedna od 26 Saveznih država Brazila, koja se nalazi na sjeveroistoku zemlje od
Atlanskog oceana do unutrašnjost na prosječnoj nadmorskoj visini od 279 metara..

## Karakteristike

Sa sjevera i sjeveroistoka graniči sa Atlanskim oceanom, sa istoka sa državama Rio Grande do Norte i Paraíba, sa juga sa 
Državom Pernambuco i sa zapada sa Državom Piauí.

Ceará ima površinu od 148.894,447 km², na kojoj živi 8.794.957 stanovnika

Administrativni centar države je grad Fortaleza koji ima 2,703,391 stan

Država Ceará osnovana je za Brazilske republike 1891., danas je administrativno podjeljena na 184 općine.

## Reference

## Vanjske veze
* ''Ceará Governo do Estado'' (službene stranice)
Rio Grande do Norte

**Država Rio Grande do Norte** (portugalski: *Estado do Rio Grande do Norte*) je jedna od 26 Saveznih država Brazila, koja se nalazi na sjeveroistoku zemlje na prosječnoj nadmorskoj visini od 142 metara

Rio Grande do Norte sa sjevera i istoka graniči sa Atlanskim oceanom, sa juga sa Državom Paraíba i na zapadu sa Državom Ceará.

Svojom površinom od 52,809,599 km², spada u manje države, ali ne i brojem stanovnika kojih ima 3,302,729

Administrativni centar države je grad Natal koji ima 896,710 stanovnika.

Država je osnovana 1891., danas je administrativno podjeljena na 167 općina.
## Reference

## Vanjske veze
* ''Governo do Rio Grande do Norte'' (službene stranice)''
Paraíba

**Država Paraíba** (portugalski: *Estado do Paraíba*) je jedna od 26 Saveznih država Brazila, koja se nalazi na 
sjeveroistoku zemlje na prosječnoj nadmorskoj visini od 496 metara

Paraíba sa sjevera graniči sa Državom Rio Grande do Norte, na jugu sa Državom Pernambuco, sa zapada sa Državom Ceará i sa istoka sa Atlanskim oceanom.

Svojom površinom od 56.467,242 km², spada u manje države, u njoj živi 3,974,687 stanovnika

Administrativni centar države je grad João Pessoa koji ima 822,680 stanovnika.

Država je osnovana 1889., danas je administrativno podjeljena na 223 općina.
## Reference

## Vanjske veze
* ''Governo da Paraíba'' (službene stranice)''
Pernambuco

**Država Pernambuco** (portugalski: *Estado do Pernambuco*) je jedna od 26 Saveznih država Brazila, koja se prostire na istoku zemlje od Atlanskog oceana prema unutrašnjosti, na prosječnoj nadmorskoj visini od 504 metara.

Pernambuco sa sjevera graniči sa državama Ceará i Paraíba, na istoku sa Atlanskim oceanom, na zapadu sa Piauíom i sa juga sa Bahiom i Alagoasom.

Država ima površinu od 98,067,877 km², na kojoj živi 9,058,931 stanovnika.

Administrativni centar države je grad Recife koji ima 1,661,020 stanovnika.

Država je osnovana 1889., danas je administrativno podjeljena na 185 općine.

## Historija
Prvi Evropljani koji su kolonizirali teritorij današnjeg Pernambuca su bili Portugalci. Portugalski kralj João III, je 1534. podijelio je Brazil na nasljedne kapetanije. 
Pernambuco je bio jedna od takvih kapetanija - dana portugalskom hidalgu Duartu Coelhu. On se 1535. iskrcao i podigao svoju prvu rezidenciju pored današnjeg grada Olinda. 
Nakon nekoliko krvavih borbi sa Indijancima i francuskim kolonistima, osnovao je svoju prvu prijestolnicu Olindu, a nakon nje 1537. i grad Igarassu.

Pernambuco je u to doba, zajedno sa Kapetanijom São Vincente (kraj oko današnjeg São Vicenta) bio rijetka kapetanija koja je zaživjela, zahvaljujući plantažama pamuka i šećerne trske. 
Uz pomoć Nizozemske zapadnoindijske kompanije, podignute su manufakturne šećerane, pa je Pernambuco prosperirao, -1640. je izvezeno 24,000 tona šećera u Habsburšku Nizozemsku.

Nizozemska Republika je 1630. zavladala većinom portugalskih domena na Atlantiku pa tako i Pernambucom. Nizozemski guverner Nove Nizozemske Johan Maurits princ od Nassaua osnovao je *Mauritsstad* (današni Recife) koji je postao glavna luka Pernambuca.
Iako Nizozemci nisu dugo vladali, jer su Portugalci već 1654. zauzeli Recife, izvršili su velik utjecaj na Pernambuco koji se vidi i dan danas.

Između  rivalskih gradova Recifea i Olinde je 1710.,buknuo pravi mali rat, on je zapravo bio sukob  vlasnika šećerana iz Olinde i trgovaca iz Recifea.
Nakon tog je 1817. izbila Pernambucanska revolucija, čiji je cilj bio nezavisnost i stvaranje *Republike Pernambuco*, koja je proglašena 7. marta 1817. Republika je ugušena nakon vojne intervencije 20. maja, iste godine, kao uspomena na nju ostala je zastava, koja je danas zastava države Pernambuco.

U vrijeme kad su skoro sve brazilske kolonije vodile borbu za oslobođenje od Portugalskog imperija, tadašnje provincije (današnje države) Pernambuco, Paraíba, Rio Grande do Norte i Ceará, su 2. juna 1824. osnovale Ekvadorsku Konfederaciju (*Confederação do Equador*), koja je potrajala do 29. novembra,iste godine.

Kao odgovor na Evropsko proljeće naroda 1848. i u Pernambucu je buknula kratkotrajna liberalna revolucija - *Praieira revolt*.
## Reference

## Vanjske veze
* ''Governo do Estado de Pernambuco'' (službene stranice)''
Sergipe

**Država Sergipe** (portugalski: *Estado do Sergipe*) je jedna od 26 Saveznih država Brazila, koja se nalazi na 
istoku zemlje na prosječnoj nadmorskoj visini od 223 metara.

Sergipe sa juga i zapada graniči sa Saveznom državom Bahia, a sa sjevera sa Državom Alagoas od koje je razdvaja 
rijeka São Francisco i sa istoka sa Atlanskim oceanom.

Svojom površinom od 21.938,188 km², je najmanja savezna država, u kojoj živi 2,210,004 stanovnika

Administrativni centar države je grad Aracaju koji ima 672,610 stanovnika.

Država je osnovana 1889., danas je administrativno podjeljena na 75 općina.
## Reference

## Vanjske veze
* ''Sergipe Governo do Estado'' (službene stranice)''